Democrazia cristiana
Store norske leksikon,Historie,Verdens historie og samtidshistorie,Europa,Italias historie,Italias samtidshistorie
Democrazia cristiana var et italiensk politisk parti (kristeligdemokratisk) som ble grunnlagt i 1942 og oppløst i 1994.
Partiet oppsto som en etterfølger av Partito Popolare Italiano fra før fascismens tid og bidro i kampen mot fascismen mot slutten av andre verdenskrig. I perioden etter 1948 var partiet Italias største, og dominerte frem til 1990-årene landets politiske liv. Partiet deltok blant annet i samtlige regjeringer. Blant partiets ledende skikkelser i denne tiden var Alcide De Gasperi, Giovanni Gronchi, Mariano Rumor, Amintore Fanfani, Aldo Moro og Giulio Andreotti.Etter at de etablerte politiske partiene i Italia – særlig kristeligdemokratene og sosialistpartiet – var blitt skandalisert i forbindelse med de mange korrupsjonsavsløringene i det politiske liv i 1992 og 1993, ble Democrazia Cristiana i 1994 avløst av et nytt parti, Partito Popolare Italiano (PPI). Les mer i Store norske leksikon Italias historie fra 1945 til 1990